जमैका के नेस्टा कार्टर, माइकल फ्रेटर, योहान ब्लेक और यूसेन बोल्ट की टीम ने अमरीका की टीम को पछाड़ते हुए ये दौड़ 36.84 सेकेंड़ के विश्व रिकार्ड के साथ पूरी की.इससे पहले 4 गुना 100 मीटर दौड़ का विश्व रिकार्ड भी जमैका के ही नाम था. डेगू में हुई 2011 की विश्व चैंपियनशिप में जमैका की टीम ने ये रेस 37.04 सेकेंड में पूरी की थी.यूसेन बोल्ट ने लंदन ओलंपिक में 100 मीटर, 200 मीटर और 4 गुना 100 मीटर की स्पर्धा में स्वर्ण जीता हैं और इन्हीं तीनों स्पर्धाओं में बोल्ट ने बीजिंग ओलंपिक में भी स्वर्ण पदक जीते थे.ओलंपिक इतिहास में ऐसा करने वाले बोल्ट पहले खिलाड़ी बन गए हैं.लंदन में अमरीका की टीम 37.04 सेकेंड के वक्त के साथ रजत पदक जीतने में कामयाब रही जबकि त्रिनेदाद और टेबेगो की टीम को 38.12 सेकेंड के समय के साथ कांस्य पदक मिला.लंदन ओलंपिक में 100 मीटर का खिताब जीतकर शुरुआत करने वाले यूसेन बोल्ट ने उसके बाद 200 मीटर का स्वर्ण पदक भी अपने नाम किया.यूसेन बोल्ट ने 200 मीटर की दौड़ 19.32 सेकेंड में पूरी की.लंदन ओलंपिक की 200 मीटर दौड़ में जमैका का ही दबदबा रहा था जहाँ तीनों पदक जमैका के एथलीट्स ने ही जीते.इस दौड़ में दूसरे स्थान पर रहे जमैका के ही योहान ब्लेक जिन्होंने 200 मीटर की दूरी 19.44 सेकेंड में पूरी की थी और तीसरा स्थान भी जमैका के ही वारेन वेयर के नाम रहा जिन्होंने ये दूरी 19.84 सेकेंड में पूरी की.इस तरह 200 मीटर की दौड़ में जमैका का ही दबदबा बना रहा और तभी से खेल जानकार ये कह रहे थे कि 4 गुना 400 मीटर दौड़ में भी जमैका का ही दबदबा रहने वाला है.